Obdorija
Obdorija (krievu: Обдор, Обдория) jeb Obdoras kņaziste (krievu: Обдорское княжество) bija hantu apdzīvotās teritorijas nosaukums Obas upes lejtecē . Galvenā apdzīvotā vieta bija Pulnovata (hantu Пуӆңават) tagadējās Salehardas vietā. Līdz 16. gadsimtam atkarīga no Sibīrijas hanistes, vēlāk no Krievijas caristes un Krievijas Impērijas. Tagad Krievijas Federācijas Jamalas Ņencu autonomā apvidus daļa.